‘હા. જે દિવાકરે ગભરાઈને મને તરછોડી દીધી હતી; તે જ આજે ખૂબ પસ્તાય છે. થયેલી ભૂલ સુધારી લેવાની તેની ખૂબ ઈચ્છા છે. પોતે પીઠ ફેરવી લીધી હતી તેને માટે તેને ખૂબ શરમ આવે છે. દિવાકરે જ પગે પડી માફી માગી અને આ વાત તેણે જ કાકાને કહી. પહેલાં તો તેના પર મને તિરસ્કાર જ આવ્યો. તેણે મને ફસાવી અને તે બદલ મારે જે યાતના ભોગવવી પડી તે હું કેમેય ભૂલી શકતી ન હતી. મને લાગ્યું કે તેને ખૂબ ધમકાવી નાખું…. પણ સાચા દિલનો પસ્તાવો જોઈને કાકાએ કહ્યું…..’ તે ફરીથી જરા અટકી ગઈ.